पाइप लाइन की भी नहीं हो रही सफाई
बालोद|वाटर फिल्टर प्लांट नहीं बनने के कारण शहर की 26 हजार आबादी को गंदा पानी तो मिल ही रहा है, इसके साथ ही दूसरा बड़ा कारण शहर के 20 वार्डों में पानी सप्लाई करने वाली पाइप लाइनों व दो बड़ी टंकियों की नियमित सफाई नहीं हो रही है।
बीस साल पुरानी पाइप लाइन की सफाई नहीं होने से पाइप व टंकी में गंदगी जमी है और यह परेशानी उस समय और बढ़ जाती है जब बिजली बंद होने के बाद चालू होती है। बिजली के चालू होते ही पूरे फोर्स से पानी नलों में आता है और पानी के साथ पाइप में जमी गंदगी भी साथ आ जाती है। कुछ देर तक तो लोगों को मटमैला व गंदा पानी मिलता है, थोड़ी देर बाद जो पानी मिलता है वह इतना साफ नहीं रहता है कि उसे सीधे पीया जा सके। जो लोग इसे बिना उबाले या छान कर नहीं पीते हैं तो ऐसे लोगों में पेट की बीमारियां भी बढ़ रही हैं। बताते हैं कि नपा व पीएचई के उच्च अधिकारी टंकियों की सफाई के लिए निर्देश देते हैं तो कर्मचारी टंकी की सफाई कर देते हैं पर पाइप लाइन की सफाई नहीं हो पाती। सप्लाई पाइप लाइन पुरानी होने के कारण लीकेज से भी है, इसे बदलने की भी जरूरत है तथा जब तक इसे बदला नहीं जाता तब तक निर्धारित अवधि में इसकी सफाई करने की जरूरत है। इसका खामियाजा शहरवासियों को भुगतना पड़ रहा है।
घुस रहा गंदा पानी
पांडेपारा-हीरापुर के बीच तांदुला नदी रपटा से होते हुए पाइप लाइन बिछाई गई है। पाइप लाइन में कई स्थानों पर लीकेज होने की वजह से तांदुला नदी का गंदा पानी पाइप में घुस रहा है। इसकी वजह से भी पानी गंदा हो रहा है।
हो नियमित सफाई
नागरिक ढालेश दिल्लीवार, मितेश कुमार, मनोज कुमार का कहना है कि पानी टंकी व पाइप लाइन की सफाई हर माह होना चाहिए, अगर सफाई नहीं होती है तो उसमें जमा पानी दूषित होने लगता है। इस पानी को पीने से लोग जल जनित बीमारियों से ग्रसित हो रहे हैं।
गुरुवार को छह घंटे तक बिजली गुल रही, इस वजह से नलों में गंदा पानी आया। कलेक्टर के निर्देश पर जलकुंभियों की सफाई हर रविवार को की जा रही है। मिथलेश अवस्थी, सीएमओ नपा
25 दिसंबर को प्रकाशित खबर
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva